טרנסמטרופוליטן

טרנסמטרופוליטן (באנגלית: Transmetropolitan) היא סדרת קומיקס מז'אנר הסייברפאנק שאותה כתב וורן אליס ואייר דריק רוברטסון, אשר פורסמה בין השנים 1997–2002 בחברת DC קומיקס תחת החותם הזמני Helix ולאחר מכן ורטיגו. הסדרה הסתיימה לאחר 60 חוברות, ושתי הוצאות חיצוניות לעלילה הראשית: "אני שונא את זה כאן" ו"הזוהמה של העיר". לקומיקס זה הייתה השפעה מרובה בתחום והוא זכה בפרסים אחדים.

העלילה מביאה את קורותיו וכתביו של עיתונאי גונזו מחתרתי וידוע לשמצה בשם ספיידר ג'רוזלם מהעתיד, מחווה לממציא סגנון הכתיבה עיתונות גונזו האנטר ס. תומפסון. ג'רוזלם מקדיש את חייו למלחמה בשחיתות שלטונית ובפשע ממסדי בארצות הברית העתידית. הוא ועוזריו פועלים כדי לשמור שעולמם לא יפול לתהומות הדיסטופיה יותר ממה שהוא עכשיו, בו בזמן שהם נאבקים בתהילה ובממון להם זוכים מאמריו של ספיידר.

סגנונו של הקומיקס פרוע ביותר, והוא מערב אלימות מילולית, פיזית, ולפעמים מנטלית. הסיפור מתרחש חמש שנים אחרי שספיידר ג'רוזלם עזב את העיר, ועבר לגור בהר. שמות אלו הם מושגים סימבוליים, המייצגים את העולם הרועש של הציויליזציה, אל מול הרוגע של החיים הטבעיים. מושגים אלו מתנגשים בנפשו של ספיידר ובעולמו לאורך כל הסיפור.

בחוברת הראשונה, מקבל ספיידר שיחה מהעורך שלו, האומר לו כי הוא חייב לו (לעורך), עוד שני ספרים על פי חוזה, ומכיוון שספיידר אינו יכול לכתוב כשהוא לא בעיר, הוא מוכרח לחזור.
בעיר הוא משיג עבודה מעורך שהוא מכיר, בכתיבת טור שבועי. בעזרת הכעס העצום שלו כלפי מגרעות החברה המודרנית, והאלימות הבלתי מתחשבת שלו, יוצא העיתונאי האקצנטרי למסע בעקבות האמת.

דמותו של ספיידר ג'רוזלם מדורגת במקום ה-45 ברשימה מאה גיבורי-העל הגדולים של IGN, וכן במקום ה-12 ברשימת 50 דמויות הקומיקס הגדולות, לפי מגזין אמפייר.

חנות הספרים "Forbidden Planet" מיקמה את האוגדן במקום ה-18 ברשימת 50 הרומנים הגרפיים הטובים ביותר שלה.

ביבליוגרפיה
שםתוכןמסת"בבאנגליתבעברית Volume 1: Back on the Streets  כרך ראשון: חזרה ברחובות   אוסף המאגד את חוברות מספר 1–6   Volume 2: Lust for Life  כרך שני: תאווה לחיים   אוסף המאגד את חוברות מספר 4–12   Volume 3: Year of the Bastard  כרך שלישי: שנת המנוול   אוסף המאגד את חוברות מספר 13–18   Volume 4: The New Scum  כרך רביעי: החלאות החדשות   אוסף המאגד את חוברות מספר 19–24 וסיפור מחוברות Vertigo: Winter's Edge II-III   Volume 5: Lonely City  כרך חמישי: עיר בודדה   אוסף המאגד את חוברות מספר 25–30   Volume 6: Gouge Away  כרך שישי: תרמה מכאן   אוסף המאגד את חוברות מספר 31–36   Volume 7: Spider's Trash  כרך שביעי: לכלוכו של הספיידר   אוסף המאגד את חוברות מספר 37–42   Volume 8: Dirge  כרך שמיני: הספד   אוסף המאגד את חוברות מספר 43–48   Volume 9: The Cure  כרך תשיעי: התרופה   אוסף המאגד את חוברות מספר 49–54   Volume 10: One More Time  כרך עשירי: פעם אחת אחרונה   אוסף המאגד את חוברות מספר 55–60   Volume 0: Tales of Human Waste  כרך אפס: קורות הפסולת האנושית   אוסף המאגד את הסיפורים "אני שונא את זה כאן", "הזוהמה של העיר" ו"חורף קיצוני" מתוך Vertigo: Winter's Edge II  
קישורים חיצוניים
 טרנסמטרופוליטן באתר הרשמי של DC קומיקס
 טרנסמטרופוליטן בפרויקט פאנדום של DC קומיקס

הערות שוליים

קטגוריה:ורטיגו קומיקס